EL Επίσημη Εφημερίδα της Ευρωπαϊκής Ένωσης C 18/40

Ανακοίνωση της γαλλικής κυβέρνησης που αφορά την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Ανακοίνωση σχετικά με την αίτηση χορήγησης άδειας για την αναζήτηση κοιτασμάτων υγρών ή αέριων υδρογονανθράκων, καλούμενης «Permis de Lyon–Annecy»)

(Κείμενο που παρουσιάζει ενδιαφέρον για τον ΕΟΧ)

2010/C 18/14

Με την από 15 Ιανουαρίου 2009 αίτησή της, η εταιρεία Schuepbach Energy LLC, με έδρα στο 2651 North Harwood, suite 570 Dallas, TX 75201, UNITED STATES OF AMERICA (ΗΠΑ), ζήτησε άδεια τριετούς διάρκειας, καλούμενη «Permis de Lyon–Annecy», για την αναζήτηση κοιτασμάτων υγρών ή αέριων υδρογονανθράκων σε έκταση 3 800 τετραγ. χλμ., η οποία καλύπτει μέρος των διοικητικών διαμερισμάτων Ain, Isère, Rhône, Savoie και Haute-Savoie.

Η έκταση που καλύπτεται από την εν λόγω άδεια οριοθετείται από τα τόξα μεσημβρινών και παραλλήλων που τέμνονται διαδοχικά στα σημεία των οποίων οι γεωγραφικές συντεταγμένες παρατίθενται κατωτέρω, σε βαθμούς (σύστημα NTF, βασιζόμενο στον μεσημβρινό που διέρχεται από το Παρίσι).

Σημεία τομής Βαθμοί γεωγραφικού μήκους Βαθμοί γεωγραφικού πλάτους Σημείο Α = Σημείο τομής του μεσημβρινού 4,60 gr Ανατολικό με τη συνοριακή γραμμή Γαλλίας-Ελβετίας B 4,60 gr Ανατολικό 51,10 gr Βόρειο C 4,50 gr Ανατολικό 51,10 gr Βόρειο D 4,50 gr Ανατολικό 51,00 gr Βόρειο E 4,30 gr Ανατολικό 51,00 gr Βόρειο F 4,30 gr Ανατολικό 50,90 gr Βόρειο G 4,20 gr Ανατολικό 50,90 gr Βόρειο H 4,20 gr Ανατολικό 50,70 gr Βόρειο I 2,80 gr Ανατολικό 50,70 gr Βόρειο J 2,80 gr Ανατολικό 50,80 gr Βόρειο K 2,90 gr Ανατολικό 50,80 gr Βόρειο L 2,90 gr Ανατολικό 51,00 gr Βόρειο M 3,00 gr Ανατολικό 51,00 gr Βόρειο N 3,00 gr Ανατολικό 51,10 gr Βόρειο O 3,30 gr Ανατολικό 51,10 gr Βόρειο P 3,30 gr Ανατολικό 51,00 gr Βόρειο Q 3,50 gr Ανατολικό 51,00 gr Βόρειο R 3,50 gr Ανατολικό 50,80 gr Βόρειο S 3,90 gr Ανατολικό 50,80 gr Βόρειο T 3,90 gr Ανατολικό 51,10 gr Βόρειο U 4,30 gr Ανατολικό 51,10 gr Βόρειο Σημείο V = Σημείο τομής του μεσημβρινού 4,30 gr Ανατολικό με τη συνοριακή γραμμή Γαλλίας-Ελβετίας Σημεία V έως Α = Συνοριακή γραμμή Γαλλίας-Ελβετίας

Υποβολή των αιτήσεων και κριτήρια εκχώρησης των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να πληρούν τις προϋποθέσεις που καθορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εξόρυξης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και που καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις θα βασίζονται στα κριτήρια εκχώρησης εξορυκτικών δικαιωμάτων που καθορίζονται στο άρθρο 6 του εν λόγω διατάγματος και θα ληφθούν, το αργότερο, στις 15 Ιανουαρίου 2011.

Προϋποθέσεις και απαιτήσεις για την άσκηση και την παύση της δραστηριότητας

Οι αιτούντες καλούνται να ανατρέξουν στα άρθρα 79 και 79.1 του Μεταλλευτικού Κώδικα, καθώς και στο διάταγμα αριθ. 2006-649, της 2ας Ιουνίου 2006, περί εξορυκτικών εργασιών, εργασιών υπόγειας αποθήκευσης και της επιτήρησης των ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στο Υπουργείο Οικολογίας, Ενέργειας, Αειφόρου Ανάπτυξης και Θάλασσας, στην ακόλουθη διεύθυνση: Ministère de l’écologie, de l’énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (Τηλ. +33 140819537, φαξ +33 140819529).

Οι προαναφερόμενες νομοθετικές και κανονιστικές διατάξεις διατίθενται στο δικτυακό τόπο Légifrance: http://www.legifrance.gouv.fr

(1) EE L 164 της 30.6.1994.